หลังจากไหว้พระธาตดอยสุเทพุเสร็จประมาณเที่ยงนิดๆ ก็จะไปขึ้นรถแดงเพื่อขึ้นไปเที่ยวต่อที่พระตำหนักภูพิงคราชนิเวศน์ แต่ปรากฏว่าเจอตำรวจหลายคนยืนกั้นตรงบันไดทางลง เค้าบอกให้รอ เดี๋ยวจะมีขบวนเสด็จ ห้ามรถวิ่งขึ้นดอยต่อ แต่ถ้าลงดอยสามารถลงได้เลย 

พวกเราจะขึ้นไปเที่ยวต่อเลยเลือกรอ มีทั้งคนไทยและต่างชาตินั่งรอตรงซุ้มประตูเพียบเลย พวกเราย้อนเดินกลับไปหาของกินในวัดฆ่าเวลาละกัน มีร้านขายอาหารอยู่หลายร้าน เห็นร้านอาหาร Food & Drink ดูมีอาหารหลายอย่าง ลองแวะละกัน

สั่งอาหารดังนี้
- ข้าวไข่เจียวหมูสับ 2 จาน - หมูสับไม่ละเอียด มีมัน เอ็น เหนียวๆ เพียบ กินไปคายไป
- ผัดซีอิ๊ว 2 จาน- ผัดมาชุ่มน้ำมัน รสหวาน หมูมีแต่ส่วนที่เป็นมันๆ 
- ข้าวซอยไก่ - ใช้ได้
- บะหมี่เป็ดตุ๋น - พอกินได้

จริงๆ สั่งราดหน้าด้วย แต่เค้าลืมทำ อาหารรอนานมากด้วยเพราะมีแม่ครัวแค่คนเดียว แม่ครัวบ่นนิดหน่อยว่าพวกเราน่าจะสั่งเหมือนกันจะได้เร็ว (เราไม่ได้เร่งแม่ครัวเลยนะ แต่เห็นโต๊ะมาทีหลังได้ก่อนก็ลองถามดู กลุ่มนั้นสั่งเหมือนกันหมดทุกคน แม่ครัวเลยทำให้เค้าก่อน เข้าใจก็ได้จ้า)

อะไรราคาเท่าไหร่ไม่รู้ ไม่ได้สั่งน้ำร้านนี้ด้วย แต่คนขายคิดมา 400 แพงกว่าที่คาดแฮะ